|  |  |  |
| --- | --- | --- |
| Eiropas Komiteja spīdzināšanas un necilvēcīgas vai pazemojošas rīcības vai soda novēršanai (*CPT*) |  | EIROPAS PADOME  A picture containing circle  Description automatically generated  *CONSEIL DE L’EUROPE* |
|  |
| **Faktu lapa** |  |
| 2012017. gada 21. marts |  | CPT/Inf(2017)3 |

*Faktu lapas tiek izdotas ar CPT izpildsekretāra atļauju.*

*To mērķis ir atspoguļot CPT standartus par galvenajiem jautājumiem. Tomēr tās nav izsmeļošas, jo īpaši saistībā ar atsaucēm uz CPT valstu vizīšu ziņojumiem.*

|  |
| --- |
| **Ar imigranta statusu saistīta aizturēšana** |

# Ievads

* *CPT* darbā galvenā uzmanība ir pievērsta ar imigranta statusu saistītai aizturēšanai. Tā ir simtiem reižu apmeklējusi imigrantu izmitināšanas vietas un izstrādājusi detalizētu standartu kopumu.
* *CPT* standartu pamatā ir tiesiskie principi, kas izriet no starptautiskiem (cilvēktiesību) dokumentiem, piemēram, Eiropas Cilvēktiesību konvencijas (ECK)[[1]](#footnote-1), Ministru komitejas dokumenta “Twenty Guidelines on Forced Return” [Divdesmit pamatnostādnes piespiedu atgriešanai][[2]](#footnote-2), attiecīgajiem Apvienoto Nāciju Organizācijas (ANO) līgumiem un 2008. gada Eiropas Savienības (ES) Atgriešanas direktīvas[[3]](#footnote-3).
* Ārvalstu pilsonim var atņemt brīvību tad, ja viņš (iespējams) ir pārkāpis uz ārvalstniekiem attiecināmu tiesību aktu, piemēram, par nelikumīgu ieceļošanu, nelikumīgu uzturēšanos utt. Bieži vien šādu aizturēšanu dēvē par “ar imigranta statusu saistītu aizturēšanu”, kas vairums Eiropas Padomes dalībvalstu ir administratīvas aizturēšanas veids.
* Saskaņā ar ECK 5. panta noteikumiem šis brīvības atņemšanas veids ir atļauts, ja tiek veikti pasākumi izraidīšanas nolūkā vai neatļautas ieceļošanas valstī novēršanai. Brīvības atņemšana neatbilstīgiem migrantiem nedrīkst būt patvaļīga vai automātiski izrietēt no tiesību aktu par ārvalstniekiem (iespējama) pārkāpuma. Citiem vārdiem sakot, ar imigranta statusu saistītai aizturēšanai jābūt izņēmuma, samērīgam un attiecīgi individuāli izvērtētam pasākumam, kas nepieciešams prettiesiskas imigrācijas novēršanai.
* Saskaņā ar tās administratīvo būtību ar imigranta statusu saistītai aizturēšanai nedrīkst būt sodīšanas rakstura: tā nav sankcija vai sods. Tāpēc aizturētajiem imigrantiem jābūt nodrošinātam viņu tiesiskajam statusam atbilstošam režīmam un sadzīves apstākļiem.
* Jāuzsver, ka “patvēruma meklētāji” nav “aizturētie imigranti”, lai gan attiecīgās personas var par tādām kļūt, ja viņu patvēruma pieteikums tiek noraidīts un uzturēšanās atļauja valstī tiek anulēta.

# 1. Aizturēšana kā galējais līdzeklis

* Brīvības atņemšanai saskaņā ar tiesību aktiem par ārvalstniekiem jābūt tikai **galējam līdzeklim** pēc **rūpīgas un individuālas katra gadījuma pārbaudes**. Turklāt periodiski jāpārskata turpmāka tās piemērošanas nepieciešamība. Ja vien iespējams, jāizstrādā un jāizmanto alternatīvi (ar brīvības atņemšanu nesaistīti) pasākumi.[[4]](#footnote-4)
* Ikreiz, kad izņēmuma gadījumā tiek atņemta brīvība **patvēruma meklētājiem**, kuri gaida sava pieteikuma izskatīšanas rezultātu, atbilstoši statusam viņiem jāpiešķir plašs aizsardzības pasākumu klāsts, kas ir lielāks par to, ko piemēro neatbilstīgiem migrantiem, un viņi jānošķir no ārvalstniekiem, kas nav iesnieguši starptautiskās aizsardzības pieteikumu.[[5]](#footnote-5)
* Ja, pamatojoties uz tiesību aktiem par ārvalstniekiem, tiek aizturēti vienas ģimenes locekļi, **jācenšas viņus nenošķirt**.[[6]](#footnote-6)
* *CPT* uzskata, ka personu ilgstošu aizturēšanu, kas tiek īstenota saskaņā ar tiesību aktiem par ārvalstniekiem, **bez noteikta termiņa un ar neskaidrām izredzēm uz atbrīvošanu**, var viegli uzskatīt par necilvēcīgu rīcību.[[7]](#footnote-7)

# 2. Aizsardzības pasākumi aizturēšanas laikā

* Katram brīvības atņemšanas gadījumam jābūt pamatotam ar pienācīgu individuālu lēmumu par aizturēšanu, kam jābūt viegli pieejamam iestādē, kurā attiecīgā persona tiek turēta, turklāt lēmums par aizturēšanu jāsagatavo, tiklīdz notikusi brīvības atņemšana vai iespējami drīz pēc tās. Šī pamatprasība tieši tāpat jāievēro attiecībā uz neatbilstīgiem migrantiem, kam atņemta brīvība. Turklāt tāda vienota un visaptveroša katras personas aizturēšanas protokola ieviešana, kurā fiksēti visi šīs personas aizturēšanas aspekti un visas ar to saistītās darbības, pastiprina galvenos aizsardzības pasākumus personām, ko aizturējušas tiesībaizsardzības iestādes.[[8]](#footnote-8)
* Aizturētajiem neatbilstīgajiem migrantiem no paša brīvības atņemšanas sākuma jābūt iespējai izmantot trīs **pamattiesību** veidus, tāpat kā tas iespējams citām aizturēto personu kategorijām. Šīs tiesības ir: 1) tiesības vērsties pie advokāta, 2) tiesības vērsties pie ārsta un 3) tiesības par aizturēšanas faktu informēt radinieku vai citu trešo personu pēc savas izvēles.[[9]](#footnote-9)
* Tiesībām **vērsties pie advokāta** būtu jāietver tiesības runāt ar advokātu bez citu personu klātbūtnes, kā arī saņemt juridisku konsultāciju jautājumos, kas saistīti ar uzturēšanos, aizturēšanu un izraidīšanu. Tas nozīmē, ka gadījumos, kad neatbilstīgajiem migrantiem pašiem nav iespējas izvēlēties un apmaksāt advokātu, viņiem jābūt iespējai saņemt juridisko palīdzību.[[10]](#footnote-10)
* Visi jaunpienākušie aizturētie būtu nekavējoties **jāapskata ārstam** vai atbilstīgi kvalificētai medicīnas māsai, kas sagatavo ziņojumu ārstam.[[11]](#footnote-11)
* **Radinieka vai** paša izvēlētas **trešās personas informēšana** par piemēroto aizturēšanu tiek ievērojami veicināta, ja brīvības atņemšanas laikā neatbilstīgajiem migrantiem atļauj paturēt savus mobilos tālruņus vai vismaz viņiem ir piekļuve tiem.[[12]](#footnote-12)
* Papildus šiem trim pamata aizsardzības pasākumiem starptautiskos tiesību aktos ir atzītas aizturēto neatbilstīgo migrantu tiesības lūgt **konsulāro palīdzību**. Tomēr, tā kā ne visi neatbilstīgie migranti vēlēsies sazināties ar savas valsts iestādēm, šo tiesību izmantošana jāatstāj attiecīgās personas ziņā.[[13]](#footnote-13)
* Aizturētajiem neatbilstīgajiem migrantiem bez kavēšanās un viņiem saprotamā valodā ir jātiek skaidri **informētiem** **par viņu tiesībām** un viņiem piemērojamo **procedūru**. Šim nolūkam visiem aizturētajiem imigrantiem regulāri jātiek izsniegtam dokumentam, kurā norādīta šī informācija; dokumentam jābūt pieejamam valodās, kurās visbiežāk runā attiecīgās personas, un vajadzības gadījumā jānodrošina tulka pakalpojumi. Attiecīgajām personām rakstveidā jāapstiprina, ka tās ir informētas par savām tiesībām viņiem saprotamā valodā.[[14]](#footnote-14)
* Vajadzības gadījumā ārvalstniekiem jāsaņem kvalificētu **tulku** palīdzība. Principā ir jāizvairās izmantot par tulkiem citus aizturētos.[[15]](#footnote-15)
* Aizturētajiem neatbilstīgajiem migrantiem jābūt visām iespējām uzturēt **pilnvērtīgus sakarus ar ārpasauli** un regulāri piekļūt tālrunim vai saviem mobilajiem tālruņiem.[[16]](#footnote-16)
* Jāveic nepieciešamie pasākumi, lai aizturētajiem neatbilstīgajiem migrantiem **pastāvīgi būtu iespējams konsultēties ar advokātu vai ārstu**, **tikties** ar NVO pārstāvjiem, ģimenes locekļiem vai citām personām pēc pašu izvēles, kā arī sazināties ar viņiem pa tālruni.[[17]](#footnote-17)
* Gan aizturēto imigrantu, gan personāla interesēs ir svarīgi izstrādāt skaidrus ikvienas aizturēšanas vietas **iekšējās kārtības noteikumus** un nodrošināt šo noteikumu kopiju pieejamību atbilstīgajās valodās.[[18]](#footnote-18)
* Aizturētajiem neatbilstīgajiem migrantiem jābūt pieejamiem **efektīviem tiesiskās aizsardzības līdzekļiem**, kas steidzamības kārtā tiesas iestādei ļauj izvērtēt, vai viņiem ir likumīgi piemērota brīvības atņemšana. Izskatīšanai tiesā jāietver mutvārdu process, kurā tiek nodrošināta juridiskā palīdzība, ko cilvēkiem bez pietiekamiem līdzekļiem sniedz bez maksas, un tulkošana (vajadzības gadījumā). Turklāt aizturētie neatbilstīgie migranti būtu skaidri **jāinformē par šo tiesiskās aizsardzības līdzekli**. **Neatkarīgai iestādei periodiski jāizskata** jautājums par ilgstošas aizturēšanas nepieciešamību.[[19]](#footnote-19)

# 3. Piemērotas telpas

* **Ieslodzījuma vieta** pēc būtības nav piemērota tādu personu aizturēšanai, kas nav notiesātas un arī netiek turētas aizdomās par noziedzīga nodarījuma izdarīšanu.[[20]](#footnote-20)
* Aizturētie imigranti bieži vien sākotnēji tiek turēti **“uzturēšanās vietās robežšķērsošanas punktos”**, **lidostas tranzītzonās un policijas iecirkņos**. Ir skaidrs, ka šīs vietas bieži vien nav piemērotas cilvēku izmitināšanai, jo īpaši, lai ilgstoši tajās uzturētos. Tāpēc aizturēto imigrantu uzturēšanās laiks šādās iestādēs būtu jāsamazina līdz nepieciešamajam minimumam (t. i., mazāk nekā 24 stundas).[[21]](#footnote-21)
* Personas, kas aizturētas saskaņā ar tiesību aktiem par ārvalstniekiem, būtu jāizvieto **šim nolūkam īpaši iekārtotos centros**, nodrošinot sadzīves apstākļus un režīmu, kas atbilst viņu tiesiskajam statusam. Projektējot un iekārtojot šādas telpas, jānodrošina, lai tās iespējami mazāk atgādinātu brīvības atņemšanas iestādes vidi.[[22]](#footnote-22)
* **Aizturētās sievietes** jātur tādā zonā, kas ir nošķirta no zonas, kurā uzturas aizturētie vīrieši, un jānodrošina šo sieviešu privātās dzīves neaizskaramība.[[23]](#footnote-23)

# 4. Atbilstoši sadzīves apstākļi ilgākam uzturēšanās laikam (ilgāk nekā 24 stundas)[[24]](#footnote-24)

* + Imigrantu izmitināšanas centros jābūt **atbilstīgi mēbelētām, tīrām** un **izremontētām** telpām, kurās paredzēta izvietoto cilvēku skaitam **pietiekama dzīvojamā platība**.[[25]](#footnote-25)
  + Šajos centros jābūt atbilstošam **apgaismojumam** (tostarp dienasgaismai), **ventilācijai** un **apkurei**.[[26]](#footnote-26)
  + Visās izmitināšanas zonās, kur personāls nav nepārtraukti klātesošs, jāuzstāda **izsaukuma poga**.[[27]](#footnote-27)
  + Visām aizturētajām personām:
    - jābūt nodrošinātai **gulta**i vai guļvietas pamatnei, tīram **matracim** un tīrām **segām**;[[28]](#footnote-28)
    - jābūt brīvai piekļuvei **tualetes telpām**, tostarp naktī;[[29]](#footnote-29)
    - regulāri bez maksas jābūt nodrošinātam pamata **higiēnas piederumu komplektam** (tostarp atbilstošam ziepju daudzumam, veļas pulverim, tualetes papīram, šampūnam, skūšanās piederumiem, zobu pastai un zobu birstei);[[30]](#footnote-30)
    - jābūt piekļuvei **dušai** un **karstam ūdenim**;[[31]](#footnote-31)
    - jātiek piedāvātai iespēja uzturēšanās laikā valkāt pašām savu **apģērbu**, ja tas ir piemērots, un vajadzības gadījumā to izmazgāt un salabot;[[32]](#footnote-32)
    - jābūt nodrošinātām nepieciešamajām precēm un piederumiem **dzīvojamās telpas tīrības uzturēšanai**;[[33]](#footnote-33)
    - jābūt nodrošinātai **slēdzamai telpai** personisko mantu glabāšanai;[[34]](#footnote-34)
    - jābūt piekļuvei **pārtikai** un **dzeramajam ūdenim**.[[35]](#footnote-35) Maltītēs jāņem vērā ārvalstnieku reliģiskās prasības un ēšanas paradumi.[[36]](#footnote-36)

# 5. Atvērtais režīms

* + Neatbilstīgo migrantu izmitināšanas apstākļiem būtu jāatspoguļo viņiem piemērotās brīvības atņemšanas būtība, proti, jābūt nelieliem ierobežojumiem un daudzveidīgam nodarbību režīmam. Izmitināšanas vietā **pēc iespējas mazāk jāierobežo aizturēto personu pārvietošanās brīvība**.[[37]](#footnote-37)
  + Aizturētajiem neatbilstīgajiem migrantiem principā jābūt brīvai piekļuvei **pastaigām svaigā gaisā** visas dienas garumā (t. i., ievērojami vairāk par vienu stundu dienā), un vietām, kas paredzētas pastaigām svaigā gaisā, jābūt atbilstoši aprīkotām (ar soliņiem, nojumēm utt.).[[38]](#footnote-38)
  + **Jo ilgāku laiku personas ir aizturētas, jo plašākam jābūt** tām piedāvāto **aktivitāšu klāstam**.[[39]](#footnote-39) Mērķtiecīgas nodarbības ar imigranta statusu saistītas aizturēšanas kontekstā cita starpā var ietvert valodu nodarbības, IT/datorzinību apguvi, dārzkopības, mākslas un amatniecības nodarbības, ēdiena gatavošanas prasmju un tā sauktās “dažādu kultūru virtuves” tradīciju apguvi.[[40]](#footnote-40)
  + Imigrantu izmitināšanas centros jāiekļauj piekļuve **atpūtas istabai**, **radio/televīzijai** un **laikrakstiem/žurnāliem**, kā arī citiem **piemērotiem atpūtas veidiem** (piemēram, galda spēlēm, galda tenisam, sportam),[[41]](#footnote-41) **bibliotēkai** un **lūgšanu telpai**.[[42]](#footnote-42) Visām daudzvietīgajām telpām jābūt aprīkotām ar galdiem un krēsliem atbilstoši aizturēto personu skaitam.[[43]](#footnote-43)
  + Prezumpcijai jābūt par labu aizturēto ārvalstnieku atklātām **vizītēm**. Vizīšu telpās aizturētajiem imigrantiem atvērtos apstākļos jāļauj tikties ar ģimeni un draugiem, kas viņus apmeklē, un videi jābūt piemērotai bērniem (tostarp jābūt bērnu rotaļu laukumam). Ja izņēmuma kārtā uzskatāms, ka konkrētam ārvalstniekam ir nepieciešams noteikt ierobežojumus, tas jādara, pamatojoties uz individuālu riska novērtējumu.[[44]](#footnote-44)
  + Aizturētajiem imigrantiem jātiek piedāvātai iespējai uzņemt apmeklētājus vairākas reizes nedēļā. Viņiem jābūt atļautam vismaz vienam apmeklējumam nedēļā vismaz uz vienu stundu.[[45]](#footnote-45)
  + Aizturētajiem imigrantiem jābūt **piekļuvei datoriem**, kā arī IP balss pārraides vai *Skype* aprīkojumam un pamatpiekļuvei internetam.[[46]](#footnote-46)

# 6. Kvalificēts personāls

* + Ir rūpīgi jāizvēlas un atbilstoši jāmāca personāls darbam izmitināšanas centros, kas paredzēti aizturētajiem imigrantiem.[[47]](#footnote-47)
  + Darbiniekiem jāpiemīt ļoti labām **saskarsmes spējām un kultūras sensitivitātes** izpratnei, ņemot vērā aizturēto personu daudzveidīgo priekšvēsturi. Turklāt vismaz dažiem no viņiem jābūt atbilstošām **valodas prasmēm**.[[48]](#footnote-48)
  + Viņiem jābūt arī mācītiem **atpazīt** aizturēto personu **iespējamās stresa reakcijas pazīmes** un atbilstoši rīkoties.[[49]](#footnote-49)
  + **Gan sieviešu, gan vīriešu dzimuma darbinieku** klātbūtne var labvēlīgi ietekmēt gaisotni izmitināšanas vietā un veicināt tajā normālai videi tuvas vides izveidošanu.[[50]](#footnote-50) Visās iestādēs, kurās izmitina aizturētās sievietes, jāgarantē sieviešu dzimuma personāla klātbūtne.[[51]](#footnote-51)
  + Vietai, ko izmanto ar imigranta statusu saistītai aizturēšanai, nevajadzētu atgādināt brīvības atņemšanas iestādes vidi, – tas nozīmē, ka imigrantu izmitināšanas vietu personāls **nedrīkst būt ekipēts ar nūjām, roku dzelžiem vai piparu gāzes baloniņiem**.[[52]](#footnote-52)

# 7. Disciplīna, nošķiršana un ierobežošanas līdzekļi

* + Attiecībā uz **disciplīnu** oficiāli jānosaka un jāpiemēro praksē skaidras procedūras; jebkuras pelēkās zonas ietver neoficiālas (un nekontrolētas) sistēmas rašanās risku.[[53]](#footnote-53) Šajā kontekstā *CPT* iesaka:
    - izstrādāt oficiālus disciplinārus noteikumus to ārvalstnieku uzturēšanās centriem, kas aizturēti saskaņā ar tiesību aktiem par ārvalstniekiem. Šajos noteikumos jāparedz aizturēto tiesības tikt uzklausītiem par pārkāpumiem, kurus tie, iespējams, izdarījuši, un tiesības uzliktos sodus pārsūdzēt augstākā instancē;
    - jāpieņem skaidra disciplināra procedūra, kas aizturētajām personām dod tiesības saņemt rakstveida informāciju par viņiem izvirzītajām apsūdzībām un savā vārdā izsaukt lieciniekus.[[54]](#footnote-54)
  + Ja tiek piemērota **nošķiršana** (piemēram, drošības apsvērumu dēļ), attiecīgajiem ārvalstniekiem jāsaņem šāda lēmuma kopija un informācija par iespējām pārsūdzēt piemēroto pasākumu ārējai iestādei, nošķiršanai jābūt uz noteiktu termiņu, un jāizveido atsevišķs reģistrs (kurā norādīta pilna informācija, piemēram, nošķiršanas sākuma un beigu datums un laiks, nošķiršanas pamatojums utt.).[[55]](#footnote-55)
  + Nošķirtajiem aizturētajiem jābūt iespējai atpūsties, brīvai piekļuvei tualetes telpām un regulārai piekļuvei dušai, kā arī vismaz vienai stundai pastaigām svaigā gaisā katru dienu un piekļuvei lasāmvielai.[[56]](#footnote-56)
  + Sistemātiska aizturēto imigrantu saslēgšana **roku dzelžos** katru reizi, kad viņi atstāj savu izmitināšanas vietu, piemēram, tiek pārvietoti uz slimnīcu, ir nesamērīga; ierobežošanas līdzekļu izmantošana jāapsver individuāli un pamatojoties uz proporcionalitātes principu.[[57]](#footnote-57)

# 8. Uzraudzības un sūdzību iesniegšanas mehānismi

* + Neatbilstīgo migrantu izvietošanas vietu neatkarīga uzraudzība ir svarīgs priekšnosacījums, lai novērstu sliktu izturēšanos un, vispārīgāk, nodrošinātu apmierinošus izmitināšanas apstākļus. Lai uzraudzības vizītes būtu pilnīgi efektīvas, tām jābūt gan biežām, gan iepriekš nepieteiktām. Turklāt uzraudzības iestādēm jābūt tiesīgām iztaujāt neatbilstīgos migrantus bez citu personu klātbūtnes, kā arī pārbaudīt visus jautājumus saistībā ar izturēšanos pret viņiem (vispārējiem izmitināšanas apstākļiem, aizturēšanas protokoliem un citiem dokumentiem, aizturētās personas tiesību ievērošanu, veselības aprūpi u. c.).[[58]](#footnote-58)
  + Efektīva **sūdzību** iesniegšanas un izskatīšanas kārtība ir būtiska tiesiskā garantija pret sliktu izturēšanos ar imigranta statusu saistītas aizturēšanas laikā. Sūdzību iesniegšanas un izskatīšanas kārtībai jānodrošina, ka aizturētie imigranti var nosūtīt sūdzību gan iestādes iekšienē, gan ārpus tās un konfidenciāli sazināties ar attiecīgo sūdzību izskatīšanas iestādi.[[59]](#footnote-59)

# 9. Pienācīga veselības aprūpe

* + **Visu jaunpienākušo aizturēto veselības pārbaude** ir gan aizturēto, gan personāla interesēs, jo īpaši tāpēc, lai identificētu personas, kas varētu sev kaitēt, pārbaudītu transmisīvo slimību esību un laikus reģistrētu jebkādus miesas bojājumus.[[60]](#footnote-60)
  + Visiem jaunpienākušajiem aizturētajiem ir jābūt nodrošinātai visaptverošai **veselības pārbaude**i (tostarp transmisīvo slimību esības pārbaudei), ko veic ārsts vai pilnīgi kvalificēta medicīnas māsa, kura iespējami drīz pēc jaunpienākušo aizturēto uzņemšanas sagatavo ziņojumu ārstam.[[61]](#footnote-61)
  + **Ierakstā, ko sagatavo pēc jebkura aizturētā** – neatkarīgi no tā, vai viņš ir jaunpienācējs vai nav, – **medicīniskās apskates**, jāiekļauj:

i) pilnīgs objektīvs medicīnisks slēdziens, kas iegūts rūpīgā medicīniskajā apskatē;

ii) medicīniskajai apskatei būtiski attiecīgās personas paskaidrojumi, tostarp tās sūdzības par sliktu izturēšanos;

iii) ārsta novērojumi, ņemot vērā i) un ii) punktā minēto, norādot arī uz izteikto apgalvojumu atbilstību objektīvam medicīniskam slēdzienam.

Turklāt katras apskates **rezultātiem**, tostarp iepriekš minētajiem paskaidrojumiem un ārsta novērojumiem, ir jābūt pieejamiem attiecīgajam aizturētajam un tā advokātam.[[62]](#footnote-62)

* + Vienmēr, kad tiek reģistrēti **miesas bojājumi**, kas atbilst aizturētās personas apgalvojumiem par sliktu izturēšanos (vai tādi, kas pat bez šādiem apgalvojumiem norāda uz sliktu izturēšanos), informācija nekavējoties un regulāri ir **jāpaziņo attiecīgajam prokuroram** neatkarīgi no tā, vai attiecīgā persona to vēlas.[[63]](#footnote-63)
  + **Medicīniskā konfidencialitāte** jāievēro tādā pašā veidā kā ārpus brīvības atņemšanas iestādes; jo īpaši jānodrošina, lai neatbilstīgo migrantu medicīniskās lietas nebūtu pieejamas personālam, kas nav medicīnas darbinieki; gluži pretēji — tās ir jāuzglabā slēgtā vietā medicīnas māsai vai ārstam. Turklāt visas **medicīniskās apskates** jāveic ārpus personāla dzirdamības un, ja vien ārsts konkrētā gadījumā nav pieprasījis citādi, arī redzamības zonas.[[64]](#footnote-64)
  + Visos aizturēto neatbilstīgo migrantu izmitināšanas centros katru dienu obligāti jābūt pieejamai **personai, kurai ir vismaz atzīta medicīnas māsas kvalifikācija**. Šādai personai pirmām kārtām būtu jāveic jaunpienākušo aizturēto sākotnējā veselības pārbaude (jo īpaši attiecībā uz transmisīvajām slimībām, tostarp tuberkulozi), jāpieņem lūgumi tikties ar ārstu, jānodrošina izrakstīto zāļu sagāde un izdalīšana, jākārto medicīniskā dokumentācija un jāuzrauga vispārējie higiēniskie apstākļi.[[65]](#footnote-65)
  + Vienmēr, kad valodas problēmu dēļ medicīnas un/vai aprūpes darbinieki nespēj veikt pienācīgu diagnostisko novērtējumu, viņiem nekavējoties jātiek nodrošinātiem kvalificēta **tulka** pakalpojumiem.[[66]](#footnote-66)
  + Aizturētajiem neatbilstīgajiem migrantiem jābūt pilnīgi **informētiem par** viņiem piedāvāto **ārstēšanu**.[[67]](#footnote-67)
  + Aizturētajiem jābūt nodrošinātai atbilstošai piekļuvei **psiholoģiskajai palīdzībai** un **psihiatriskajai aprūpei**.[[68]](#footnote-68) Turklāt jāievieš procedūras un mācības, lai novērstu **darbības, kas saistītas ar** **paškaitējumu, un pašnāvības**.[[69]](#footnote-69)

# 10. Mazāk aizsargātu personu (jo īpaši bērnu) aprūpe

* + Būtu jāievieš īpašas **pārbaudes un izvērtēšanas** procedūras, kuru mērķis ir identificēt spīdzināšanas upurus un citas personas, kas atrodas neaizsargātības situācijā, un jānodrošina atbilstoša **aprūpe**. Šajā saistībā *CPT* uzskata, ka attiecībā uz konkrētām mazāk aizsargātām personu kategorijām jāpiemēro **jēgpilnas alternatīvas**, nevis aizturēšana. Šajās kategorijās cita starpā ietilpst spīdzināšanas upuri, cilvēktirdzniecības upuri, grūtnieces un barojošas mātes, bērni, ģimenes ar maziem bērniem, vecāka gadagājuma cilvēki un personas ar invaliditāti.[[70]](#footnote-70)
  + *CPT* vēlas atgādināt savu nostāju, ka jāvelta visas pūles, lai **novērstu brīvības atņemšanu neatbilstīgiem migrantiem, kuri ir bērni**.[[71]](#footnote-71)
  + Ja izņēmuma kārtā **bērni kopā ar vecākiem tiek turēti izmitināšanas centrā**, brīvības atņemšanai vajadzētu ilgt iespējami īsu laikposmu. Mātei (vai jebkuram citam primārajam aprūpētājam) un bērnam jābūt kopā izmitinātiem iestādē, kas atbilst viņu īpašajām vajadzībām.[[72]](#footnote-72)
  + *CPT* piekrīt Apvienoto Nāciju Organizācijas Bērnu tiesību komitejai, kura uzskata: “Saskaņā ar Konvencijas [par bērna tiesībām] 37. pantu un bērna interešu principu **nepavadītus un nošķirtus bērnus parasti nevajadzētu aizturēt**. Bērnu nedrīkst aizturēt tikai tādēļ, ka viņš ir nepavadīts vai nošķirts, vai arī viņa migrācijas vai uzturēšanās statusa vai to trūkuma dēļ.”[[73]](#footnote-73) Turklāt citas Eiropas Padomes institūcijas, piemēram, Parlamentārā asambleja[[74]](#footnote-74) un cilvēktiesību komisārs,[[75]](#footnote-75) ir norādījušas, ka nepavadītus bērnus nevajadzētu aizturēt.[[76]](#footnote-76)
  + Iespējami drīz pēc tam, kad iestādes uzzinājušas par **nepavadīta nepilngadīgā** klātbūtni, profesionālai, kvalificētai personai jāveic sākotnējā iztaujāšana valodā, kuru bērns saprot. Jāizvērtē bērna **konkrētie neaizsargātības** **cēloņi**, tostarp tie, kas saistīti ar vecumu, veselību, psihosociālajiem faktoriem un citām aizsardzības vajadzībām (tostarp tām vajadzībām, kas izriet no pārdzīvotās vardarbības, nelikumīgas pārvadāšanas vai traumas).[[77]](#footnote-77) Jādara viss iespējamais, lai veicinātu viņu tūlītēju atbrīvošanu no izmitināšanas vietas un ievietošanu atbilstīgākā aprūpē.[[78]](#footnote-78)
  + **Nepavadītam vai nošķirtam bērnam**, kam atņemta brīvība, jānodrošina tūlītēja bezmaksas juridiskā un cita veida pienācīga palīdzība, tostarp tāda **aizbildņa** vai **likumīgā pārstāvja[[79]](#footnote-79)** iecelšana, kas bērnu informēs par viņa tiesisko statusu un efektīvi aizsargās viņa intereses. Lai uzraudzītu aizbildnības kvalitāti, jāievieš arī atbilstīgi pārbaudes mehānismi.[[80]](#footnote-80)
  + **Bērni** būtu jātur tikai **centros, kas paredzēti viņu īpašajām vajadzībām**, un tajos jābūt pienācīgi mācītam vīriešu un sieviešu dzimuma personālam.[[81]](#footnote-81)
  + Lai ierobežotu izmantošanas risku, jāveic īpaši pasākumi, lai **dzīvojamās telpas** piemērotu **bērniem**, piemēram, nošķirtu viņus no pieaugušajiem, izņemot, ja bērna interešu nodrošināšanas nolūkā uzskatāms, ka tas nebūtu jādara. Šāds gadījums varētu būt, piemēram, kad bērni ir kopā ar saviem vecākiem vai citiem tuviem radiniekiem. Šādā gadījumā visiem spēkiem jācenšas izvairīties no ģimenes sašķelšanas.[[82]](#footnote-82)
  + Bērniem, kam atņemta brīvība, jātiek piedāvātām dažādām radošām **nodarbībām** (īpaši uzsverot bērna iespēju turpināt izglītību).[[83]](#footnote-83)

1. Jo īpaši 3., 5. un 8. pants. [↑](#footnote-ref-1)
2. CM(2005)40 galīgā redakcija, 2005. gada 9. maijs, jo īpaši 10. un 11. pamatnostādne. [↑](#footnote-ref-2)
3. Eiropas Parlamenta un Padomes 2008. gada 16. decembra Direktīva 2008/115/EK par kopīgiem standartiem un procedūrām dalībvalstīs attiecībā uz to trešo valstu valstspiederīgo atgriešanu, kas dalībvalstī uzturas nelikumīgi.

   Direktīva attiecas uz visām Eiropas Savienības dalībvalstīm, izņemot Apvienoto Karalisti un Īriju. Tiktāl, cik tas attiecas uz tiem, kas ieceļo teritorijā bez atļaujas, tā attiecas uz Dāniju un Šengenas asociētajām valstīm (Islandi, Lihtenšteinu, Norvēģiju un Šveici). [↑](#footnote-ref-3)
4. Malta: 2004. gada vizīte, 14. punkts; Serbija un Melnkalne: 2004. gada vizīte, 65. punkts. [↑](#footnote-ref-4)
5. 19. vispārējais ziņojums par *CPT* darbību, 76. punkts; Spānija: 2014. gada vizīte, 9. punkts. [↑](#footnote-ref-5)
6. Vācija: 2005. gada vizīte, 56. punkts; 19. vispārējais ziņojums par *CPT* darbību, 87. punkts. [↑](#footnote-ref-6)
7. Bulgārija: 2008. gada vizīte, 29. punkts. [↑](#footnote-ref-7)
8. 19. vispārējais ziņojums par *CPT* darbību, 85. punkts. [↑](#footnote-ref-8)
9. 19. vispārējais ziņojums par *CPT* darbību, 81. punkts. [↑](#footnote-ref-9)
10. 19. vispārējais ziņojums par *CPT* darbību, 82. punkts. [↑](#footnote-ref-10)
11. 19. vispārējais ziņojums par *CPT* darbību, 82. punkts. [↑](#footnote-ref-11)
12. 19. vispārējais ziņojums par *CPT* darbību, 82. punkts. [↑](#footnote-ref-12)
13. 19. vispārējais ziņojums par *CPT* darbību, 83. punkts. [↑](#footnote-ref-13)
14. Nīderlande (Antiļas): 2007. gada vizīte, 36. punkts; Rumānija: 2006. gada vizīte, 61. punkts. [↑](#footnote-ref-14)
15. Bulgārija: 2010. gada vizīte, 53. punkts. [↑](#footnote-ref-15)
16. Ungārija: 2015. gada vizīte, 70. punkts; 19. vispārējais ziņojums par *CPT* darbību, 79. punkts; Serbija un Melnkalne: 2004. gada vizīte, 78. punkts. [↑](#footnote-ref-16)
17. 19. vispārējais ziņojums par *CPT* darbību, 87. punkts. [↑](#footnote-ref-17)
18. 19. vispārējais ziņojums par *CPT* darbību, 88. punkts. [↑](#footnote-ref-18)
19. 19. vispārējais ziņojums par *CPT* darbību, 86. punkts. [↑](#footnote-ref-19)
20. Īrija: 2014. gada vizīte, 19. punkts. [↑](#footnote-ref-20)
21. 7. vispārējais ziņojums par *CPT* darbību, 27. punkts. [↑](#footnote-ref-21)
22. Malta: 2008. gada vizīte, 51. punkts. [↑](#footnote-ref-22)
23. Grieķija: 2011. gada vizīte, 38. punkts. [↑](#footnote-ref-23)
24. Grieķija: 2013. gada vizīte, 51. punkts. [↑](#footnote-ref-24)
25. “Bijusī Dienvidslāvijas Maķedonijas Republika”: 2014. gada vizīte, 113. punkts. [↑](#footnote-ref-25)
26. Ukraina: 2002. gada vizīte, 62. punkts. [↑](#footnote-ref-26)
27. Grieķija: 2011. gada vizīte, 38. punkts. [↑](#footnote-ref-27)
28. Grieķija: 2007. gada vizīte, 25. punkts. [↑](#footnote-ref-28)
29. Grieķija: 2011. gada vizīte, 38. punkts. [↑](#footnote-ref-29)
30. Grieķija: 2011. gada vizīte, 38. punkts. [↑](#footnote-ref-30)
31. Grieķija: 2013. gada vizīte, 51. punkts. [↑](#footnote-ref-31)
32. Horvātija: 2007. gada vizīte, 37. punkts. [↑](#footnote-ref-32)
33. “Bijusī Dienvidslāvijas Maķedonijas Republika”: 2014. gada vizīte, 120. punkts. [↑](#footnote-ref-33)
34. Horvātija: 2007. gada vizīte, 35. punkts. [↑](#footnote-ref-34)
35. Ungārija: 2005. gada vizīte, 53. punkts. [↑](#footnote-ref-35)
36. “Bijusī Dienvidslāvijas Maķedonijas Republika”: 2014. gada vizīte, 120. punkts. [↑](#footnote-ref-36)
37. 19. vispārējais ziņojums par *CPT* darbību, 79. punkts. [↑](#footnote-ref-37)
38. Ungārija: 2015. gada vizīte, 42. punkts; Francija: 2010. gada vizīte, 43. punkts; Ukraina: 2009. gada vizīte, 62. punkts. [↑](#footnote-ref-38)
39. Kipra: 2013. gada vizīte, 45. punkts. [↑](#footnote-ref-39)
40. Dānija: 2014. gada vizīte, 78. punkts; Apvienotā Karaliste: 2012. gada vizīte, 120. punkts. [↑](#footnote-ref-40)
41. “Bijusī Dienvidslāvijas Maķedonijas Republika”: 2014. gada vizīte, 113. punkts. [↑](#footnote-ref-41)
42. “Bijusī Dienvidslāvijas Maķedonijas Republika”: 2014. gada vizīte, 120. punkts. [↑](#footnote-ref-42)
43. Grieķija: 2013. gada vizīte, 72. punkts. [↑](#footnote-ref-43)
44. Čehijas Republika: 2014. gada vizīte, 41. punkts; Nīderlande: 2011. gada vizīte, 72. punkts; Ungārija: 2009. gada vizīte, 44. punkts; Austrija: 2014. gada vizīte, 49. punkts. [↑](#footnote-ref-44)
45. Vācija: 2010. gada vizīte, 44. punkts. [↑](#footnote-ref-45)
46. Dānija: 2014. gada vizīte, 82. punkts; “Bijusī Dienvidslāvijas Maķedonijas Republika”: 2014. gada vizīte, 133. punkts. [↑](#footnote-ref-46)
47. Luksemburga: 2015. gada vizīte, 111. punkts; Čehijas Republika: 2014. gada vizīte, 37. punkts. [↑](#footnote-ref-47)
48. Luksemburga: 2015. gada vizīte, 111. punkts; Čehijas Republika: 2014. gada vizīte, 37. punkts. [↑](#footnote-ref-48)
49. Luksemburga: 2015. gada vizīte, 111. punkts; Čehijas Republika: 2014. gada vizīte, 37. punkts. [↑](#footnote-ref-49)
50. Grieķija: 2013. gada vizīte, 79. punkts. [↑](#footnote-ref-50)
51. Malta: 2004. gada vizīte, 61. punkts. [↑](#footnote-ref-51)
52. Norvēģija: 2011. gada vizīte, 38. punkts; Latvija: 2011. gada vizīte, 36. punkts. [↑](#footnote-ref-52)
53. Malta: 2004. gada vizīte, 64. punkts. [↑](#footnote-ref-53)
54. 19. vispārējais ziņojums par *CPT* darbību, 88. punkts; Ukraina: 2009. gada vizīte, 71. punkts; Bulgārija: 2008. gada vizīte, 44. punkts; Francija: 2006. gada vizīte, 76. punkts. [↑](#footnote-ref-54)
55. 19. vispārējais ziņojums par *CPT* darbību, 88. punkts; Ukraina: 2009. gada vizīte, 71. punkts; Bulgārija: 2008. gada vizīte, 44. punkts; Francija: 2006. gada vizīte, 76. punkts. [↑](#footnote-ref-55)
56. Ukraina: 2009. gada vizīte, 71. punkts; Bulgārija: 2008. gada vizīte, 44. punkts. [↑](#footnote-ref-56)
57. Nīderlande: 2011. gada vizīte, 56. punkts; Malta: 2004. gada vizīte, 67. punkts. [↑](#footnote-ref-57)
58. 19. vispārējais ziņojums par *CPT* darbību, 89. punkts. [↑](#footnote-ref-58)
59. Apvienotā Karaliste: 2012. gada vizīte, 136. punkts; Spānija: 2011. gada vizīte, 97. punkts. [↑](#footnote-ref-59)
60. Zviedrija: 2015. gada vizīte, 37. punkts. [↑](#footnote-ref-60)
61. Zviedrija: 2015. gada vizīte, 37. punkts. [↑](#footnote-ref-61)
62. Austrija: 2014. gada vizīte, 46. punkts. [↑](#footnote-ref-62)
63. Austrija: 2014. gada vizīte, 46. punkts. [↑](#footnote-ref-63)
64. 19. vispārējais ziņojums par *CPT* darbību, 92. punkts. [↑](#footnote-ref-64)
65. 19. vispārējais ziņojums par *CPT* darbību, 91. punkts. [↑](#footnote-ref-65)
66. 19. vispārējais ziņojums par *CPT* darbību, 92. punkts. [↑](#footnote-ref-66)
67. 19. vispārējais ziņojums par *CPT* darbību, 92. punkts. [↑](#footnote-ref-67)
68. Somija: 2014. gada vizīte, 36. punkts. [↑](#footnote-ref-68)
69. Grieķija: 2015. gada vizīte, 117. punkts. [↑](#footnote-ref-69)
70. Ungārija: 2015. gada vizīte, 51. punkts; Dānija: 2014. gada vizīte, 77.–79. punkts; Kipra: 2013. gada vizīte, 33. punkts; Apvienotā Karaliste: 2012. gada (septembra) vizīte132. un 133. punkts; 19. vispārējais ziņojums par *CPT* darbību, 75. un 76. punkts; Malta: 2008. gada vizīte, 68. punkts. [↑](#footnote-ref-70)
71. 19. vispārējais ziņojums par *CPT* darbību, 97. punkts. [↑](#footnote-ref-71)
72. Kipra: 2013. gada vizīte, 36. punkts; Čehijas Republika: 2014. gada vizīte, 32. punkts. [↑](#footnote-ref-72)
73. Bērnu tiesību komitejas 2005. gada 1. septembra Vispārējā komentāra Nr. 6 (2005) “Rīcība attiecībā uz nepavadītiem un nošķirtiem bērniem ārpus viņu izcelsmes valsts” (2005) CRC/GC/2005/6 61. punkts. [↑](#footnote-ref-73)
74. Eiropas Padomes Parlamentārās asamblejas 2010. gada 28. janvāra Rezolūcijas Nr. 1707 (2010) “Detention of asylum seekers and irregular migrants in Europe” [Patvēruma meklētāju un neatbilstīgo migrantu aizturēšana Eiropā] 9.1.9. punkts un 2014. gada 3. oktobra Rezolūcijas Nr. 2020 (2014) “The alternatives to immigration detention of children” [Alternatīvas ar imigranta statusu saistītai bērnu aizturēšanai] 3. punkts. [↑](#footnote-ref-74)
75. Cilvēktiesību komisāra 2010. gada 25. jūnija dokuments “Positions on the rights of minor migrants in an irregular situation” [Nostāja par nepilngadīgo imigrantu tiesībām nenoregulētā situācijā], CommDH/PositionPaper(2010)6. [↑](#footnote-ref-75)
76. Somija: 2014. gada vizīte, 29. punkts. [↑](#footnote-ref-76)
77. 19. vispārējais ziņojums par *CPT* darbību, 98. punkts. [↑](#footnote-ref-77)
78. Dānija: 2014. gada vizīte, 77. punkts. [↑](#footnote-ref-78)
79. “Bijusī Dienvidslāvijas Maķedonijas Republika”: 2014. gada vizīte, 122. punkts. [↑](#footnote-ref-79)
80. 19. vispārējais ziņojums par *CPT* darbību, 98. punkts. [↑](#footnote-ref-80)
81. Grieķija: 2015. gada vizīte, 108. punkts. [↑](#footnote-ref-81)
82. 19. vispārējais ziņojums par *CPT* darbību, 100. punkts. [↑](#footnote-ref-82)
83. 19. vispārējais ziņojums par *CPT* darbību, 99. punkts. [↑](#footnote-ref-83)